Katar het intussen bespiegelings verwerp dat hy die reg om die 2022 Wêreldbeker aan te bied weens die ondersoek kan verloor.
Die hoof van die Engelse Sokkervereniging, Greg Dyke sê daar moet weer oor die 2022 toernooi gestem word indien daar bewyse van ongerymdhede gevind word.
Die minister van Sport, Fikile Mbalula, het bewerings ontken dat die Suid-Afrikaanse regering en SAFA betrokke was by enige omkopery in Suid-Afrika se bod vir die 2010 FIFA Wêreldbeker.
Hy het klaarblyklik verwys na tien miljoen dollar wat FIFA, na bewering namens Suid-Afrika, aan Jack Warner CONCACAF betaal het.
Volgens berigte was die betaling in ruil vir CONCACAF se steun vir Suid-Afrika se bod. Warner is een van die sleutelfigure in die FIFA-ondersoek.